Az élelmiszerárak és az egészségügyi kiadások nálunk nőttek legnagyobb mértékben az EU-ban 2000 óta.

Nincs még egy olyan európai ország, amelyik annyit költ vallásra, kultúrára és sportra, mint a magyar

2000 és 2017 között átlagosan 98 százalékkal nőttek a fogyasztói árak Magyarországon – idézi a Pénzcentrum az Eurostat adatait. Ennél csak Romániában (257 százalékkal) és Izlandon (108,3 százalékkal) nőttek az árak nagyobb mértékben.

Az egészségügyi kiadások viszont sehol nem drágultak olyan mértékben, mint hazánkban – az ide tartozó költségek 17 év leforgása alatt 156,8 százalékkal növekedtek. Emellett még négy kategóriában volt nálunk a legnagyobb mértékű a drágulás az EU-tagországok között: az élelmiszerek és nem alkoholtartalmú italok 120,3, az alkoholos italok és dohánytermékek 220,4, a rekreációs és kulturális költségek 53,3, az éttermi és hotelköltségek 158,5 százalékkal lettek drágábbak. (Illusztráció: MTVA bizományosi / Oláh Tibor)